વીજળીના દરમાં યુનિટદીઠ ૫૬ પૈસાનો વધારો કરી આપવાના એપેલેટ ટ્રિબ્યુનલના આદેશને બે દિવસ પૂર્વે જ સુપ્રીમ કોર્ટે ફગાવી દીધો તે પછી પોતાની વીજ સપ્લાયર તરીકને મોનોપોલીનો એડવાન્ટેજ લઈને અદાણી પાવરે ૪૮ કલાકમાં જ ગુજરાતને આપવામાં આવતો વીજ પુરવઠો ૨૧૪૦ મેગાવોટથી ઘટાડીને ૩૦૦ મેગાવોટ કરી નાખ્યો છે. હરિયાણાને આપવામાં આવતો વીજ પુરવઠો તો અદાણી પાવરે સદંતર બંધ જ કરી દીધો છે. અદાણી પાવર ગુજરાતની વીજ કંપનીઓને ૨૦૦૦ મેગાવોટ અને હરિયાણાની વીજ વિતરણ કંપનીઓને ૨૪૦૦ મેગાવોટ વીજળીનો પુરવઠો આપવા કરારથી બંધાયેલી છે.